# வால்வரின் - காமிக்ஸ் மாயாஜால கதைகள்

**வால்வரின்** (**மிருக மனிதன்**) என்பது மார்வெல் காமிக்ஸ் நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனடா நாட்டைச் சேர்ந்த ஒரு மாபெரும் கனவுருப்புனைவு மீநாயகன் கதாப்பாத்திரம் ஆகும். பிறப்பால் *ஜேம்ஸ் ஹவ்லெட்* என்றும் பொதுவாக *லோகன்* என்றும் அறியப்படும் வால்வரின் மனித உருவில் இருக்கும் மிருகம் ஆகும். இந்தக் கதாப்பாத்திரத்தை ராய் தாமஸ், லென் வெயின், ஜான் ரோமிதா ஆகியோரால் உருவாக்கப்பட்டுள்ளது.  
விலங்கினத்திற்குரிய நுட்பமான உணர்ச்சிகளும், அதீதமான மாமிச உடல் திறமைகளும், இணைந்த வால்வரின் தம் நகங்களை உள்நோக்கி இழுத்துக் கொள்வான் என்பதுடன், நோய் நொடி, விஷம், காயம், புண் என்ற அநேக உபாதைகளிலிருந்து மிக விரைவாகக் குணப்படுத்திக் கொள்ளும் ஆற்றல் நிரம்பியவன் ஆவான். ஆகவே ஒரு சராசரி மனிதனின் ஆயுளை விட நீண்ட காலம் வாழும் ஆற்றலும் பெற்றவன். இந்த குணமாக்கும் திறமை தான் 'வெப்பன் எக்ஸ்' என்ற இந்த மாவீரனுக்கு கிட்டத்தட்ட அழிக்கவே முடியாத அடமாண்டியம் என்ற உலோக கலவையைத் தன்னுடைய எலும்புக் கூடு மற்றும் நகங்களில் கலந்துப் பூசி சாக வலிமை பெறச் செய்தது. அத்துடன் எக்ஸ்-மென்களில் ஒருவன் என்று அடிக்கடி வர்ணிக்கப்பட்டான்.  
இந்தக் கதாபாத்திரம் *இன்க்கிரிடிபெல் ஹல்க்* என்ற பெயரில் 1974 ஆம் ஆண்டு அக்டோபரில் முதன் முதலில் வெளிவந்தது. லென் வெயின் மற்றும் மார்வல் போன்ற கதாசிரியர்களும், கலை இயக்குநர் ஜான் ரோமிட்டோ சீனியர் போன்றோர்களின் இந்தப் படைப்பு புத்தக வெளியீட்டிற்காக ஹெர்ப் ட்டரிம்ப்பால் முதலில் வெளிக் கொணரப்பட்டது. பிறகு "எல்லாமே புதிது, எல்லாமே வித்யாசமானது" என்று *பெரிய அளவில் x-மென்* #1 என்ற படைப்புகளில் வால்வரினும் சேர்த்துக் கொள்ளப்பட்டார் (மே 1975 ஆம் ஆண்டு). *x-மென்னின்* கதாசிரியர் கிரிஸ் கிளேர்மான்ட், இந்த வால்வரினின் கதாபாத்திரத்தின் பின்னாளைய வளர்ச்சிக்கு சிறப்பான பங்களிப்பு செய்தார். எழுத்தாளரும், நடிகருமான ஜான் பைரன் மற்ற x-மென்களைவிட, இந்த வால்வரின் வயதில் மூத்தவராக சித்தரிக்கப்பட வேண்டும் என்று அழுத்தமாகக் கூறினார். ஓவியர் பிராங்க் மில்லர், ஆசிரியர் கிளேர்மான்ட் உடன் இணைந்து கொண்டு இந்தக் கதாபாத்திரத்தை மேலும் சிறப்பிக்கும் வகையில், ஓர் உயிரினத்தின் நான்கு பகுதி கொண்ட பாரம்பரிய வம்சாவழியாகவும், 1982 ஆம் ஆண்டு செப்டம்பர் முதல் டிசம்பர் வரையில் வரையறுக்கப்பட்ட தொடராக அறிமுகம் செய்யப்பட்டார். இத்தொடரில் முதன் முதலில் அறிமுகமான வால்வரினின் பிரச்சார வாசகமே "நான் தான் மிகச் சிறந்தவன், நான் செய்யும் செயல் எல்லாம் மிகவும் சிறந்தவை அல்ல. இருந்தாலும், அந்த எல்லாச் செயலிலும் நானே இருக்கிறேன்" என்பதுதான்.  
வியட்நாம் போருக்குப் பிறகு அமெரிக்காவில் உதித்த புகழ்பெற்ற கலாச்சாரத்தில், கடுமையான ஆட்சி முறைகளுக்கு எதிராக வல்லமையான சக்தியாக வால்வரின் வளர்ந்து வந்தான். 1980 ஆம் ஆண்டுகளில், காமிக்ஸ் புத்தகங்களில் சித்தரிக்கப்பட்டதாலும், எல்லா வில்லன்களும், எதிராளிகளும் இந்த வால்வரினின் குறிப்பிடத்தக்க குனாதிசயங்களை கையாண்ட காரணத்தினாலும் வளர்ந்து வரும் X-மென்னின் வாசகர்களிடையே, வால்வரின் கதாப்பாத்திரம் ஒரு தேவையான விருப்பமான பாத்திரமாகவே மாறிவிட்டது.  
1988-ஆம் ஆண்டு முதல் வால்வரின் ஒரு முழு கதாபாத்திர காமிக்ஸாக, மாயஜால கதை தொடராக சித்தரிக்கப்பட்டான். கூடவே X-மென் தழுவல் தொடரிலும் முக்கிய பாத்திரமாகப் படைக்கப்பட்டான். தொலைகாட்சியில் உருவகப்படுத்தப்பட்ட தொடர்கள், வீடியோ கேம்ஸ் என்ற தொலைக்காட்சி விளையாட்டு கேளிக்கைகளிலும் முக்கியப் பாத்திரமாக சித்தரிக்கப்பட்டான். 20-ம் நூற்றாண்டின் பாக்ஸின் *X-மென்னின்* படைப்பான நேரடிக் காட்சிகளிலும் ஹக் ஜாக்மன் என்பவரால் வால்வரின் முக்கிய கதாப்பாத்திரமாக சித்தரிக்கப்பட்டான். 2008-ஆம் ஆண்டு மே மாதம் "விசார்ட் மேகஸின்" காலத்தில் மிகச் சிறந்த முதல் 200 மாயாஜாலக் கதாப்பாத்திரங்கள் என்ற அட்டவணையில் வால்வரின் முதல் இடத்தைப் பிடித்தான். 2008-ஆம் ஆண்டு ஜூலை மாதம் எம்பயர் மேகஸின் வெளியிட்ட "முதல் 50 புத்தகக் கதாபாத்திரங்கள் தொகுப்பில்" வால்வரின் நான்காவது இடத்தைக் கைப்பற்றினான்.